তোলুই খান
তোলুই খান, (ধ্রুপদি মঙ্গোলীয়: ᠲᠥᠯᠦᠢ, মঙ্গোলীয়: Тулуй хаан, চীনা: 拖雷) (১১৯২-১২৩২) ছিলেন চেঙ্গিস খানের চতুর্থ ছেলে। ১২২৭ সালে চেঙ্গিস খানের মৃত্যুর পর মঙ্গোলিয়ায় তিনি তার বাবার উত্তরাধিকারী হন। ওগেদাই খান সাম্রাজ্যের দ্বিতীয় খাগান হওয়ার পূর্বে তিনি প্রশাসন পরিচালনা করেছেন। এর পূর্বে মঙ্গোলদের অভিযানে অংশ নিয়েছেন। মঙ্গোলিয়া ও ইলখানাতের সম্রাটদের অধিকাংশের তিনি সরাসরি পূর্বপুরুষ। তোলুই নিজে কখনো খাগান উপাধি ব্যবহার করেননি। তার ছেলে মংকে খান তাকে খাগান উপাধি দিয়েছিলেন।